Diari Oficial de la Generalitat Valenciana


Sumari del DOGV 9815, del 25-03-2024 (2024/2439)

RESOLUCIÓ de 15 de març de 2024, del director general de Treball, Cooperativisme i Seguretat Laboral, per la qual es prorroguen huit beques per a la realització de pràctiques professionals en matèria de treball i relacions laborals, en les dependències de la Direcció General de Treball, Cooperativisme i Seguretat Laboral i els serveis territorials de Treball, Economia Social i Emprenedoria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9815

Data del DOGV
:   25-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2439


Data del document
:   15-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 15 de març de 2024, del director general de Treball, Cooperativisme i Seguretat Laboral, per la qual es prorroguen huit beques per a la realització de pràctiques professionals en matèria de treball i relacions laborals, en les dependències de la Direcció General de Treball, Cooperativisme i Seguretat Laboral i els serveis territorials de Treball, Economia Social i Emprenedoria. [2024/2439]  
  
Per Orde 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, s'aproven les bases reguladores per a la concessió de beques per a la realització de pràctiques professionals en els centres directius de l'esmentada conselleria (DOGV 8191, 15.12.2017).  
Per Resolució de 25 de novembre de 2022, de la Conselleria d'Economia Sostenible, Sectors Productius, Comerç i Treball, es convoquen, mitjançant tramitació anticipada, huit beques per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball. (DOGV 9482, 01.12.2022).  
  
Mitjançant Resolució de 28 de març de 2023, de la directora general de Treball, Benestar i Seguretat Laboral, es concedixen huit beques per a la realització de pràctiques professionals en matèria de treball i relacions laborals en les dependències de la Direcció General de Treball Benestar i Seguretat Laboral i els serveis territorials de Treball, per un període de 12 mesos a comptar des de l'1 d'abril de 2023, amb data prevista de finalització el 31 de març de 2024.  
Mitjançant Resolució de 15 de juny de 2023, de la directora general de Treball, Benestar i Seguretat Laboral, s'accepta una renúncia a la beca per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball, i s'adjudica la beca vacant per a substituir-la.  
Mitjançant Resolució de 6 de març de 2024, del director general de Treball, Cooperativisme i Seguretat Laboral, s'accepta una renúncia a la beca per a la realització de pràctiques professionals en matèria de treball i relacions laborals en les dependències de la Direcció General de Treball, Benestar i Seguretat Laboral i els serveis territorials de Treball, i s'adjudica la beca vacant per a substituir-la.  
El resolc quint de la Resolució de 28 de març de 2023 establix que el període inicial de les beques podrà prorrogar-se, sense necessitat de nova convocatòria, per un període màxim de 12 mesos addicionals, sempre que hi haja disponibilitat pressupostària adequada i suficient i el desenvolupament de l'activitat que s'estiga efectuant així ho requerisca i aconselle.  
La Direcció General de Treball, Cooperativisme i Seguretat Laboral i els serveis territorials de Treball, Economia Social i Emprenedoria consideren aconsellable la continuïtat de les activitats en què consistixen les pràctiques professionals que realitzen les persones adjudicatàries, segons les resolucions a les quals s'ha fet referència. Es requerix una pròrroga de 12 mesos addicionals per a completar la formació de les persones becàries en la matèria de treball, cooperativisme i seguretat laboral i els serveis territorials de Treball, Economia Social i Emprenedoria.  
La Llei 8/2023, de 27 de desembre, de pressupostos de la Generalitat per a l'exercici 2024, conté la línia de subvenció S0155, programa 315A00, Condicions de treball i administració de les relacions laborals, del capítol IV, al càrrec del qual seran finançades les beques adjudicades en el supòsit de pròrroga.  
Per tot això i en virtut de la competència delegada que m'atribuïx l'article 7.4 de l'Orde 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de beques per a la realització de pràctiques professionals en els centres directius de l'esmentada conselleria i el resolc sext de la Resolució de 25 de novembre de 2022, de la Conselleria d'Economia Sostenible, Sectors Productius, Comerç i Treball, per la qual es convoquen huit beques per a la realització de pràctiques professionals en matèria de treball i relacions laborals, i  
Vistos els antecedents exposats i, tenint en compte el que disposa el Decret 132/2009, de 4 de setembre, del Consell, pel qual es regula la concessió de beques i, en virtut de les facultats atorgades mitjançant Resolució de 21 d'octubre de 2022, del conseller d'Economia Sostenible, Sectors Productius, Comerç i Treball, per la qual es deleguen atribucions en determinats òrgans i unitats administratives de la Conselleria (DOGV 9456, 25.10.2022), resolc:  
  
Primer  
Prorrogar les beques, per dotze mesos addicionals, a Noelia Serna Bernabeu i Sara Pertusa Martínez en els serveis territorials de Treball, Economia Social i Emprenedoria d'Alacant; a Celia Martínez Edo en els serveis territorials de Treball, Economia Social i Emprenedoria de Castelló; a Beatriz López García i Miguel Nadal Cots en els serveis territorials de Treball, Economia Social i Emprenedoria de València i a Mar Pina Ureña, Sergio Galán García i María del Carmen Puig García, en la Direcció General de Treball, Cooperativisme i Seguretat Laboral i, mantindre les corresponents borses de reserva amb els efectes derivats de la Resolució de 28 de març de 2023.  
  
Segon  
La pròrroga serà efectiva des del dia 1 d'abril de 2024 i finalitzarà el dia 31 de març de 2025.  
  
Tercer  
L'import brut mensual de les beques durant els mesos d'abril a desembre de 2024 serà de mil cent setanta euros amb setanta-sis cèntims, (1.170,76 €), en virtut de l'acord de 3 de novembre de 2023, del Consell, pel qual s'acorda l'aplicació d'un increment salarial addicional en les retribucions del personal al servei del sector públic de la Generalitat, amb efectes retroactius de l'1 de gener de 2023, i s'actualitzen les taules retributives. La quantia de la beca durant els mesos de gener a març de 2025 es consigna de manera estimativa, i estarà subjecta a l'increment que establisca la llei de pressupostos corresponent. El pagament es farà a càrrec de l'aplicació pressupostària W16879348.315A00, línia de subvenció S0155 dels pressupostos de la Generalitat per als exercicis 2024 i 2025, condicionada esta última anualitat a l'existència de crèdit adequat i suficient, pels imports per anualitat detallats a continuació:  
  
 Any 2024 Any 2025  
Pagament becaris 84.294,72 28.098,24  
Quota empresa SS 4.182,48 1.394,16  
Total 88.477,20 29.492,40  
  
Sobre els imports bruts mensuals haurà de realitzar-se la corresponent retenció a compte de l'impost sobre la renda de les persones físiques i aquelles altres que pogueren correspondre, així com la deducció corresponent a les quotes de la Seguretat Social, en els termes establits en el Reial decret 1493/2011, de 24 d'octubre, pel qual es regulen els termes i condicions d'inclusió en el règim general de la Seguretat Social de les persones que participen en programes de formació, en l'Orde PCM/313/2023, de 30 de març, així com l'Orde PJC/51/2024 de 29 de gener, per la qual es desenvolupen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i Formació Professional per a l'exercici 2024.  
  
De conformitat amb la normativa indicada en l'anterior paràgraf, la quota d'empresa de la Seguretat Social es finançarà a càrrec de l'anterior aplicació i codi de línia. Segons esta disposició, la quantia fixa total mensual per becari per este concepte ascendix a cinquanta-huit euros amb nou cèntims (58,09 €), import condicionat als canvis que es puguen establir en la normativa de cotitzacions a la Seguretat Social.  
  
  
Quart  
Per a la resta de condicions, són aplicables les que figuren en l'Orde 22/2017, de 13 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de beques per a la realització de pràctiques professionals en els seus centres directius.  
  
Quint  
La publicació de la present resolució produirà els efectes de notificació, tal com disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
  
Contra la present resolució, que posa fi a la via administrativa, es podrà interposar, potestativament, recurs de reposició, davant el mateix òrgan que va dictar l'acte, en el termini d'un mes a comptar des de l'endemà de la notificació, o bé recurs contenciós administratiu davant el jutjat contenciós administratiu de València o davant el jutjat contenciós administratiu de la circumscripció en la qual tinga el seu domicili el demandant, en el termini de dos mesos a comptar des de l'endemà de la notificació. Tot això, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que s'estime oportuna.  
  
València, 15 de març de 2024.- El director general de Treball, Cooperativisme i Seguretat Laboral: Andrés Lluch Figueres.